สั่งตัดวงจรอาหารนกพิราบเร่ร่อน 
ขายปรับหมื่น คนให้ปรับ 2 หมื่น 5,นายทวีศักดิ์ เลิศประพันธ์ รองผู้ว่าฯ กทม. เปิดเผยว่า จากภายหลังการประชุมร่วมกับ น.สพ.จีระศักดิ์ พิพัฒนพงศ์โสภณ รองอธิบดีกรมปศุสัตว์ และหน่วยงานที่เกี่ยวข้อง เมื่อวันที่ 24 ก.ย. เพื่อหารือถึงแนวทางการจัดระเบียบนกพิราบในพื้นที่กรุงเทพฯ ได้มอบนโยบายให้ทุกเขตตัดวงจรการให้อาหารนกพิราบ โดยลงพื้นที่ให้คำแนะนำ และขอความร่วมมือประชาชน นักท่องเที่ยว หรือบริษัทนำเที่ยวห้ามให้อาหารนกเด็ดขาด พร้อมกันนี้ กทม.จะทำ ป้ายประชาสัมพันธ์เป็นภาษาต่างประเทศติดตาม สถานที่ท่องเที่ยวต่างๆ เพื่อขอความร่วมมือนักท่องเที่ยวงดให้อาหารนก อย่างไรก็ตาม มาตรการดังกล่าว กทม.พยายามขอความร่วมมือ เพื่อช่วยกันตัดปัญหาที่เกิดจากนกพิราบ ซึ่งข้อเท็จจริงแล้วการแบ่งอาหารนกใส่ถุงเพื่อจำหน่าย มีความผิดตาม พ.ร.บ.ควบคุมคุณภาพอาหารสัตว์ มีโทษปรับสูงสุด 10,000 บาท จำคุกไม่เกิน 6 เดือน หรือทั้งจำทั้งปรับ ขณะที่ผู้ให้อาหารนกตามที่สาธารณะ มีความผิดตาม พ.ร.บ. รักษาความสะอาดและความเป็นระเบียบเรียบร้อย ของบ้านเมือง โทษปรับสูงสุดไม่เกิน 25,000 บาท จำคุกไม่เกิน 3 เดือน หรือทั้งจำทั้งปรับ โดยเมื่อเร็วๆนี้ กทม.ร่วมกับกรมปศุสัตว์เคลื่อนย้ายนกพิราบจากกรุงเทพฯกว่า 300 ตัว ไปในพื้นที่ จ.พระนครศรีอยุธยา หลังจากนี้ กทม.จะกำหนดพื้นที่รองรับนกพิราบที่ กทม.จะเคลื่อนย้ายต่อไปในอนาคต.
นายทวีศักดิ์ เลิศประพันธ์ รองผู้ว่าฯ กทม. เปิดเผยว่า จากภายหลังการประชุมร่วมกับ น.สพ.จีระศักดิ์ พิพัฒนพงศ์โสภณ รองอธิบดีกรมปศุสัตว์ และหน่วยงานที่เกี่ยวข้อง
นกพิราบ,ทวีศักดิ์ เลิศประพันธ์,จีระศักดิ์ พิพัฒนพงศ์โสภณ,ให้อาหารนกพิราบ,ปัญหานกพิราบ,ข่าวทั่วไป